3 การประกอบธุรกิจของแต่ละกลุ่มธุรกิจ

3.1 ธุรกิจการพัฒนาอสังหาริมทรัพย์

 

  ในปี 2550 ที่ผ่านมา บริษัทฯได้พัฒนาโครงการอสังหาริมทรัพย์ต่อเนื่องจากปี 2549 ประกอบด้วย
  โครงการ ดิ ยูโรเปี้ยน ทาวน์ (ลาดกระบัง-อ่อนนุช) และ โครงการ ดิ นอร์ธเทิร์น ทาวน์
  (รังสิต) ซึ่งเป็นโครงการที่พักอาศัยประเภทบ้านเดี่ยวและทาวน์เฮ้าส์ ดำเนินการภายใต้บริษัท
  ปริญเวนเจอร์ จำกัด และโครงการพาร์ค วิว วิภาวดี (คอนโดมิเนียม)
  ดำเนินการพัฒนาโดยบริษัท แกรนด์ ยูนิตี้ ดิเวลล็อปเมนท์ จำกัด

  ในส่วนของการลงทุนพัฒนาโครงการใหม่ โดยเฉพาะอสังหาริมทรัพย์ประเภทที่อยู่อาศัยเพื่อขาย
  บริษัทฯยังคงชะลอการลงทุนในช่วงปี 2550 ที่ผ่านมา
  เนื่องจากสภาวะเศรษฐกิจและการเมืองที่ยังคงมีความผันผวนเป็นอย่างมาก อย่างไรก็ตาม
  บริษัทฯมีความเชื่อมั่นว่าในช่วงปี 2551 เป็นต้นไป
  สภาวะการณ์ต่างๆน่าจะเอื้ออำนวยต่อการลงทุนพัฒนาโครงการดังกล่าวเพิ่มขึ้น
  ดังนั้นในช่วงไตรมาสที่สี่ของปี 2550 บริษัทฯจึงได้เข้าซื้อหุ้นของบริษัท แกรนด์ ยูนิตี้
  ดิเวลล็อปเมนท์ จำกัด จากผู้ถือหุ้นเดิม เพื่อเพิ่มสัดส่วนการลงทุนของบริษัทฯ จากเดิมร้อยละ
  33.33 เป็นร้อยละ 60
  และได้เสริมทีมงานที่มีความเชี่ยวชาญในธุรกิจภาคอสังหาริมทรัพย์เข้ามาช่วยในการจัดหาที่ดินและโครงการที่มีศักยภาพตรงตามนโยบายของบริษัทฯ
  นำมาพัฒนาเป็นอสังหาริมทรัพย์ประเภทที่อยู่อาศัยเพื่อขายในระยะต่อๆไป

รายละเอียดของโครงการพัฒนาอสังหาริมทรัพย์ที่บริษัทฯ ลงทุนและดำเนินการอยู่ในระหว่างปี 2550
มีดังนี้

+-------+----------------+-------------------------------+-----------+
| ปี     | ชื่อโครงการ      | รายละเอียดโครงการ              | สถานะข    |
|       |                |                               | องโครงการ |
|       |                |                               |           |
|       |                |                               | ณ 31      |
|       |                |                               | ธันวาคม    |
|       |                |                               | 2550      |
+-------+----------------+-------------------------------+-----------+
| 2549– | โครงการ ดิ      | พัฒนาโครงการบ้านเดี่ยวและทาวน์เฮ้าส์ | อยู่ร       |
| 2551  | นอร์ธเทิร์น ทาวน์  | โดย บริษัท                      | ะหว่างการก |
|       |                |                               | ่อสร้างและข |
|       | รังสิต           | ปริญเวนเจอร์ จำกัด               | ายโครงการ |
|       |                |                               |           |
|       | โครงการ ดิ      | โครงการ ดิ นอร์ธเทิร์น ทาวน์ รังสิต  |           |
|       | ยูโรเปี้ยน ทาวน์   | (เฟส 1) จำนวน 440             |           |
|       |                |                               |           |
|       | อ่อนนุช          | ยูนิต (บ้านเดี่ยว 128 ยูนิต/ทาวน์เฮ้าส์ |           |
|       |                | 312 ยูนิต) มูลค่า                 |           |
|       |                |                               |           |
|       |                | โครงการประมาณ 1,100 ล้านบาท    |           |
|       |                |                               |           |
|       |                | โครงการ ดิ ยูโรเปี้ยน ทาวน์ อ่อนนุช  |           |
|       |                | จำนวน 246 ยูนิต                 |           |
|       |                |                               |           |
|       |                | (บ้านเดี่ยว 62 ยูนิต/ทาวน์เฮ้าส์ 184  |           |
|       |                | ยูนิต) มูลค่า                     |           |
|       |                |                               |           |
|       |                | โครงการประมาณ 1,700 ล้านบาท    |           |
+-------+----------------+-------------------------------+-----------+
| 2548  | โครงการพาร์ควิว  | โครงการพาร์ควิว วิภาวดี (เฟส      | ก่อสร้าง    |
| –2550 | วิภาวดี          | 1และเฟส 2) จำนวน 962          | เสร็จแล้วแล |
|       |                |                               | ะคาดว่าจะป |
|       | เฟส 1 และ 2    | ยูนิต มูลค่าโครงการประมาณ 1,090   | ิดโครงการท |
|       |                | ล้านบาท                        | ั้งหมดได้ในปี |
|       |                |                               | 2551      |
+-------+----------------+-------------------------------+-----------+
| 2548  | โครงการนราทร   | กองทุนรวม กินรีพร็อพเพอร์ตี้         | โคร       |
| -2550 | เพลส           | จัดเป็นกองทุนรวม                 | งการนราทร |
|       |                |                               | เพลส      |
|       |                | อสังหาริมทรัพย์                   |           |
|       |                | จัดตั้งเพื่อบริหารสินทรัพย์ที่ได้จากลงทุน  | โอนขายแล้ว |
|       |                |                               | 20 ยูนิต    |
|       |                | ซื้อหรือเช่าอสัง                   |           |
|       |                | หาริมทรัพย์หรือลงทุนในสิทธิเรียกร้องที่มี | คงเหลือ 2  |
|       |                |                               | ยูนิต       |
|       |                | อสังหาริมทรัพย์เป็นหลักประกัน        |           |
|       |                |                               |           |
|       |                | โครงการนราทร เพลส จำนวน 22    |           |
|       |                | ยูนิต มูลค่าโครงการ               |           |
|       |                |                               |           |
|       |                | ประมาณ 410 ล้านบาท             |           |
+-------+----------------+-------------------------------+-----------+
| 2550- | โครงก          | พัฒนาโคร                       | เช่าที่ดินในปี |
| 2554  | ารพัฒนาที่ดินเช่าบน | งการอสังหาริมทรัพย์ประเภทให้เช่าพื้นที่ | 2550      |
|       |                | โดย                           | และมีแผ    |
|       | ถนนวิทยุ         |                               | นพัฒนาโครง |
|       |                | มีระยะเวลาการพัฒนาโครงการ 4 ปี   | การในช่วงปี |
|       |                |                               | 2551 –    |
|       |                |                               | 2554      |
+-------+----------------+-------------------------------+-----------+

ภาวการณ์แข่งขันและการตลาด

  บริษัทฯยังคงเน้นกลยุทธ์ในการลงทุนร่วมกับพันธมิตรที่มีความเชี่ยวชาญการพัฒนาธุรกิจในแต่ละประเภท
  ตามลักษณะโครงการที่ลงทุน
  และดำเนินนโยบายในการซื้อโครงการอสังหาริมทรัพย์ที่มีศักยภาพแต่ประสบกับปัญหาทางการเงิน
  หรือไม่สามารถดำเนินการต่อให้แล้วเสร็จได้
  ซึ่งจะทำให้มีต้นทุนในการได้มาต่ำและใช้ระยะเวลาในการพัฒนาที่สั้นกว่าคู่แข่งขัน

แหล่งที่มาของเงินลงทุน

  ในปี 2550 บริษัทฯได้มีการออกและเสนอขายหุ้นเพิ่มทุนให้แก่ผู้ลงทุนในแบบ Private
  Placement ซึ่งทำให้บริษัทฯมีฐานเงินลงทุนที่เพิ่มขึ้น
  และมีความพร้อมที่จะลงทุนในโครงการที่มีศักยภาพ ตามนโยบายการลงทุนของบริษัทฯ ต่อไป

ผลกระทบต่อสิ่งแวดล้อม

  บริษัทฯมีนโยบายและให้ความสำคัญกับการดำเนินธุรกิจ
  โดยพยายามลดผลกระทบและรักษาสิ่งแวดล้อมตลอดจนประหยัดการใช้พลังงาน

2.  ธุรกิจผลิตผงสังกะสีอ๊อกไซด์

  ดำเนินการโดยบริษัท ยูนิเวนเจอร์ จำกัด (มหาชน)

 ลักษณะของผลิตภัณฑ์ 

  บริษัทฯดำเนินธุรกิจเป็นผู้ผลิตและจำหน่ายผงสังกะสีอ๊อกไซด์ ภายใต้เครื่องหมายการค้ารูป
  “เตาเผา” ซึ่งใช้เป็นวัตถุดิบในอุตสาหกรรมต่างๆ
  โดยแบ่งตามระดับความบริสุทธิ์และลักษณะการใช้งานของลูกค้าได้ 4 เกรด ดังนี้

+--------------+------+-------------------------+---------------------+
| ผ            | ค    | กลุ่มอุตสาหกรรม            | คุณส                 |
| งสังกะสีอ๊อกไซด์ | วามบ |                         | มบัติของผงสังกะสีอ๊อกไซด์ |
|              | ริสุทธิ์ |                         |                     |
| (ZnO)        |      |                         |                     |
+--------------+------+-------------------------+---------------------+
| ไวท์ซีล        | -    | อุตสา                    | เพิ่มแรงต้านทาน แรงดึง  |
|              |   99 | หกรรมการยางรถยนต์คุณภาพสูง | และการยึดเกาะ        |
| (White Seal) | .50% |                         |                     |
|              |      | อุตสาห                   | ป้องกันเชื้อรา          |
|              |      | กรรมสีทาทั้งภายในและภายนอก |                     |
|              |      |                         | รักษาโรคที่เกิดจากเชื้อรา |
|              |      | อุตสาหกรรมอาหารสัตว์       |                     |
+--------------+------+-------------------------+---------------------+
| โคลลอยด์ดอลด์  | -    | อุตสาหกรรมสีสำห           | ป้องกันสนิม            |
|              |   99 | รับเรือและเสาเหล็กโครงเหล็ก |                     |
| (Colloidal)  | .50% |                         |                     |
+--------------+------+-------------------------+---------------------+
| เรดซีล        | -    | อุตสาหกรรมยางรถยนต์       | เพิ่มแรงต้านทาน แรงดึง  |
|              |   99 |                         | และการยึดเกาะ        |
| (Red Seal)   | .00% |                         |                     |
+--------------+------+-------------------------+---------------------+
| เรดซีล – อาร์  | -    | อุตสาหกรรมยางรถยนต์,      | เพิ่มแรงต้านทาน แรงดึง  |
|              |   99 | รองเท้ายาง               | และการยึดเกาะ        |
| (Red Seal-R) | .00% |                         |                     |
|              |      | อุตสาหกรรมน้ำยางข้น        | ป้องกันน้ำยางเสื่อมสภาพ  |
+--------------+------+-------------------------+---------------------+

 

  ผงสังกะสีอ๊อกไซด์ใช้ในอุตสาหกรรมยางรถยนต์มากที่สุด คือ ประมาณร้อยละ 60
  ของยอดการใช้ผงสังกะสีอ๊อกไซด์ทั้งหมดภายในประเทศ
  โดยบริษัทฯมีสัดส่วนรายได้ของธุรกิจผลิตผงสังกะสีอ๊อกไซด์ คิดเป็นร้อยละ 88.55
  ของรายได้รวมของบริษัทฯและบริษัทย่อยสำหรับปี 2550

  ภาวการณ์แข่งขันและการตลาด

    ในปี 2550 ตลาดของธุรกิจการผลิตผงสังกะสีอ๊อกไซด์ในประเทศได้มีการขยายตัวเพิ่มมากขึ้น
    เนื่องจากกลุ่มลูกค้าหลายรายได้มีการขยายกำลังการผลิตเพิ่มขึ้น
    กอรปกับการนำเข้าผงสังกะสีอ๊อกไซด์จากประเทศจีนในปีนี้ลดน้อย ลง
    อันมีสาเหตุมาจากการที่รัฐบาลของสาธารณรัฐประชาชนจีนได้มีการยกเลิกมาตรการที่สนับสนุนให้ผู้ส่งออกได้
    รับการยกเว้นหรือได้อัตราภาษีคืนกรณีที่มีการส่งออกผงสังกะสีอ๊อกไซด์
    ทำให้สินค้าที่นำเข้ามาจากประเทศจีนมีราคาใกล้เคียงหรือในบางครั้งสูงกว่าสินค้าที่ผลิตภายในประเทศ
    รวมทั้งคุณภาพของผงสังกะสีอ๊อกไซด์ที่นำเข้าจากประเทศจีนมีคุณภาพที่ด้อยกว่าที่ผลิตในประเทศด้วย
    ทำให้กลุ่มลูกค้าที่ต้องการผลิตสินค้าคุณภาพสูงออกไปจำหน่ายยังต่างประเทศ เช่น ตลาดยุโรป
    ต้องใช้ผงสังกะสีอ๊อกไซด์ที่ผลิตภายในประเทศ

    อย่างไรก็ดี ภาวะการณ์แข่งขันในตลาดโดยผู้ผลิตภายในประเทศเองก็ยังคงอยู่ในระดับที่สูง
    โดยเฉพาะการแข่งขันด้านราคา เนื่องจากเป็นสินค้าที่ราคาขายอ้างอิงตามราคาวัตถุดิบ
    (Zinc Ingot) ที่ซื้อขายกันในตลาดกลางที่ลอนดอน ประเทศอังกฤษ (London Metal
    Exchange “LME”)

    ดังนั้น
    กลยุทธ์ที่บริษัทฯใช้ในการแข่งขันก็คือการบริหารและควบคุมต้นทุนการผลิตให้มีประสิทธิภาพ
    รวมทั้งการรักษามาตรฐานของคุณภาพสินค้าและการบริการให้ได้มาตรฐานในระดับสูงกว่าคู่แข่งในตลาด
    ปัจจุบันบริษัทฯมีส่วนแบ่งการตลาดไม่น้อยกว่าร้อยละ 50 ของมูลค่าตลาดโดยรวม

 การผลิต

  บริษัทฯมีโรงงานผลิตสังกะสีออกไซด์ 2 โรง ตั้งอยู่เลขที่ 2-3 ซอยพหลโยธิน 90 ถนนพหลโยธิน
  ตำบลประชาธิปัตย์ อำเภอธัญบุรี จังหวัดปทุมธานี 12310 ทำการผลิตตลอด 24 ชั่วโมง
  มีอัตราการใช้กำลังการผลิตจากโรงงานทั้ง 2 โรง คิดเป็นร้อยละ 90
  จากกำลังการผลิตเต็มที่รวม 10,800 เมตริกตันต่อปี

  --------------------------------- ------------ ------------ ------------
  การผลิต                            ปี 2550       ปี 2549       ปี 2548

  กำลังการผลิตเต็มที่ (เมตริกตัน)          10,800       10,800       10,800

  ปริมาณการผลิตจริง (เมตริกตัน)          9,679        9,685        7,899

  การใช้กำลังการผลิต                   90%          90%          73%
  --------------------------------- ------------ ------------ ------------

 

  กระบวนการผลิตของบริษัทฯเป็นระบบ French Process ที่ใช้วัตถุดิบ คือ
  สังกะสีแท่งที่มีความบริสุทธิ์สูง 99.995% (Special High Grade Zinc Ingot)
  นโยบายการผลิตของบริษัทฯผลิตภัณฑ์ต้องมีคุณภาพและเป็นไปตามมาตรฐานสากล ISO 9001
  version 2000 ที่บริษัทฯได้การรับรองจาก TUV NORD และการลดต้นทุนการผลิตให้ต่ำสุด
  การใช้พลังงานที่เหมาะสม การดูแลสิ่งแวดล้อม รวมทั้งมาตรการลดสภาวะโลกร้อน
  บริษัทฯก็มีการดำเนิน การและควบคุม
  เนื่องจากสังกะสีแท่งบริสุทธิ์เป็นวัตถุดิบหลักที่ใช้ในกระบวนการผลิตสังกะสีออกไซด์
  คิดเป็นปริมาณร้อยละ 80 ของวัตถุดิบที่ใช้ในการผลิตทั้งหมด
  บริษัทฯซื้อวัตถุดิบทั้งจากแหล่งวัตถุดิบในประเทศและต่าง ประเทศดังนี้

  - แหล่งวัตถุดิบในประเทศ บริษัท ผาแดงอินดัสทรี จำกัด (มหาชน) ประมาณร้อยละ 60
  ของปริมาณการซื้อวัตถุดิบทั้งหมด

  - แหล่งวัตถุดิบต่างประเทศ ผู้ผลิตหลายรายจากประเทศญี่ปุ่น ประมาณร้อยละ 40
  ของปริมาณการซื้อวัตถุดิบทั้งหมด โดยสังกะสีแท่งจากต่างประเทศเมื่อนำมาผลิตเพื่อการส่งออก
  บริษัทฯจะได้รับสิทธิยกเว้นภาษีนำเข้าวัตถุดิบจากกรมศุลกากร (19 ทวิ)
  สำหรับอัตราภาษีการนำเข้าในปี 2551 คงที่ร้อยละ 1

 มูลค่าการสั่งซื้อวัตถุดิบภายในประเทศและต่างประเทศ

  ------------------------------------ -------- -------- -------- -------- -------- --------
  แหล่งวัตถุดิบ                            ปี 2550 (          ปี 2549 (          ปี 2548 ( 
                                       3 )               2 )               1 )      

                                       ล้านบาท   %        ล้านบาท   %        ล้านบาท   %

  ภายในประเทศ                          676      84.49    269      52.23    46       22.91

  ต่างประเทศ                            116      15.51    246      47.77    201      77.09

  มูลค่าการสั่งซื้อวัตถุดิบในประเทศ/ต่างประเทศ   748      100.00   515      100.00   247      100.00
  ------------------------------------ -------- -------- -------- -------- -------- --------

(1) ราคาเฉลี่ยสังกะสีแท่งในตลาด LME คือ 1,381 USD / ตัน (2)
ราคาเฉลี่ยสังกะสีแท่งในตลาด LME คือ 3,280 USD / ตัน

  (3) ราคาเฉลี่ยสังกะสีแท่งในตลาด LME คือ 3,242 USD / ตัน

 

 ผลกระทบต่อสิ่งแวดล้อม

  บริษัทฯจัดให้มีการตรวจสอบคุณภาพอากาศจากปล่องระบายอากาศ
  และคุณภาพของอากาศบริเวณที่พนักงานปฏิบัติงานอย่างสม่ำเสมอ
  โดยบริษัทฯได้ว่าจ้างบริษัทที่ขึ้นทะเบียนกับกรมโรงงานอุตสาหกรรมเพื่อเก็บตัวอย่างและตรวจสอบทดสอบ
  ซึ่งผลการตรวจวัดอยู่ในเกณฑ์มาตรฐานที่กรมโรงงาน กระทรวงอุตสาหกรรมได้กำหนดไว้
  นอกจากนี้บริษัทฯได้ลงทุนติดตั้งระบบไฟฟ้าสำรองเพื่อป้องกันระบบไฟฟ้าขัดข้อง
  สามารถควบคุมกระบวนการผลิตและลดการสูญเสียผลิตภัณฑ์ในบรรยากาศได้อย่างมีประสิทธิภาพ
  รวมทั้งมีมาตรการการซ่อมบำรุงเครื่องจักร และ/หรืออุปกรณ์ต่างๆให้อยู่ในสภาพพร้อมใช้งาน
  ควบคุม และบำบัดน้ำที่เกิดจากห้องตรวจสอบและทดสอบให้มีมาตร ฐานตามกฎหมาย

 

ธุรกิจจำหน่ายผงสังกะสีอ๊อกไซด์และเคมีภัณฑ์ที่เกี่ยวข้องกับผงสังกะสีอ๊อกไซด์ 

 ดำเนินการโดยบริษัท ไทย – ไลซาท จำกัด 

 ลักษณะของผลิตภัณฑ์ 

บริษัท ไทย - ไลซาท จำกัด เป็นตัวแทนจำหน่ายผงสังกะสีอ๊อกไซด์ให้แก่บริษัท ยูนิเวนเจอร์ จำกัด(มหาชน) พร้อมทั้งมีการนำเข้าผงสังกะสีอ๊อกไซด์จากประเทศจีนมาจำหน่าย ทั้งนี้ เพื่อรองรับความต้องการของลูกค้าในตลาดระดับกลางถึงระดับล่าง และบริษัทยังได้มีการนำเข้าอลูมิเนียมแท่ง (Aluminium Ingot) จากประเทศออสเตรเลีย และ Silicon Metal จากประเทศสาธารณรัฐประชาชนจีน เพื่อใช้อุตสาหกรรมอลูมิเนียมอัลลอย, อลูมิเนียมแผ่น และมีการนำเข้า DI Ammonium Phosphate (DAP) เพื่อใช้ในอุตสาหกรรมร่วมกับผงสังกะสีอ๊อกไซด์ จากประเทศสาธารณรัฐประชาชนจีน จำหน่ายให้แก่ลูกค้าในประเทศ 

 ภาวการณ์แข่งขันและการตลาด 

เนื่องจากสภาพการแข่งขันในตลาดสูงมากขึ้น ทำให้บริษัทต้องใช้กลยุทธ์ในเรื่องของคุณภาพสินค้าและการบริการเป็นสำคัญ โดยบริษัทจัดหาผลิตภัณฑ์เพื่อจำหน่ายจากผู้ผลิตโดยตรงทำให้สามารถตอบสนองความต้องการของผู้บริโภค และมีต้นทุนต่ำสามารถแข่งขันกับตลาด และยังคงรักษาส่วนแบ่งการตลาด ตลอดจนผลกำไรไว้ และในปี 2551 บริษัทจะมุ่งเน้นการเป็นตัวแทนจำหน่ายผงสังกะสีอ๊อกไซด์ให้แก่บริษัท ยูนิเวนเจอร์ จำกัด (มหาชน) และธุรกิจการนำเข้าอันได้แก่ Silicon Metal และ Zinc Ingot เท่านั้น สำหรับในส่วนของอลูมิเนียมแท่ง (Aluminium Ingot) เนื่องจากมีการแข่งขันด้านราคาสูง และผู้ใช้ภายในประเทศสามารถนำเข้าสินค้าโดยตรงได้ จึงมีนโยบายที่จะยกเลิกการนำเข้ามาจำหน่าย ซึ่งในปัจจุบันอัตราแลกเปลี่ยนสกุลเงินบาทเมื่อเทียบกับสกุลดอลลาร์สหรัฐมีการแข็งค่ามากขึ้นทำให้ผู้ใช้นำเข้าโดยตรงจะมีราคาที่ถูกกว่า 

 

4.  ธุรกิจจำหน่ายเครื่องบันทึกเวลา และอุปกรณ์ระบบควบคุมที่จอดรถ

  ดำเนินการโดยบริษัท ฟอร์เวิร์ด ซิสเต็ม จำกัด

  ลักษณะของผลิตภัณฑ์

-   เป็นตัวแทนจำหน่ายผลิตภัณฑ์เครื่องบันทึกเวลา (Time Recording System)
    อุปกรณ์ระบบควบคุมที่จอดรถอัตโนมัติ (Car Parking System)
    และอุปกรณ์ควบคุมการเข้า-ออกสถานที่ (Access Control System)
    ภายใต้เครื่องหมายการค้า “AMANO” จากประเทศญี่ปุ่น และ“AMANO” จากสหรัฐอเมริกา
    ภายใต้ “One Smart Touch Solution”

-   เป็นตัวแทนจำหน่ายอุปกรณ์ระบบควบคุมที่จอดรถภายใต้เครื่องหมายการค้า “CEDAMATIC”
    จาก

  ประเทศอิตาลี

-   อุปกรณ์ระบบควบคุมที่จอดรถ ภายใต้เครื่องหมายการค้า “THAIPARK”
    ซึ่งบริษัทได้ทำการพัฒนาและผลิตออกจำหน่าย

  ช่องทางการจัดจำหน่าย

-   ธุรกิจจำหน่ายเครื่องบันทึกเวลา
    ใช้ช่องทางการจัดจำหน่ายผ่านตัวแทนจำหน่ายทั่วประเทศกว่าร้อยละ 70
    ของยอดขายเครื่องบันทึกเวลา

-   ธุรกิจจำหน่ายและติดตั้งอุปกรณ์ระบบควบคุมที่จอดรถ
    ใช้ช่องทางการจัดจำหน่ายตรงไปยังกลุ่มลูกค้าเป้าหมาย

  กลุ่มลูกค้าเป้าหมายของบริษัท อาทิเช่น กลุ่มสำนักงาน กลุ่มโรงงาน ห้างร้าน อาคารสำนักงาน
  สถาบันการเงิน/ธนาคาร ห้างสรรพสินค้า โรงแรม โรงพยาบาล หมู่บ้านจัดสรร ท่าอากาศยาน
  หน่วยงานราชการ หรือรัฐวิสาหกิจ เป็นต้น
  ในปีที่ผ่านมาบริษัทได้มุ่งขยายฐานกลุ่มลูกค้าในกลุ่มอุปกรณ์ระบบควบคุมที่จอดรถไปสู่ลูกค้ากลุ่มธุรกิจพัฒนาอสังหาริมทรัพย์ประเภทโครงการหมู่บ้านจัดสรร
  คอนโดมิเนียม และอาคารสำนักงาน ซึ่งมีกระแสตอบรับอย่างดีและต่อเนื่อง

ภาวการณ์แข่งขันและการตลาด

  ธุรกิจจำหน่ายเครื่องบันทึกเวลา เป็นธุรกิจที่มีผู้ประกอบการมากราย
  ส่วนใหญ่มาจากประเทศสาธารณประชาชนจีนและไต้หวัน ที่มีราคาถูกหากเทียบกับสินค้าของ
  AMANO ที่มีราคาสูงกว่าคู่แข่ง แต่เป็นที่ยอมรับว่ามีคุณภาพดี
  ประกอบกับมีการบริการหลังการขายอย่างต่อเนื่อง ที่ได้ระดับมาตรฐานตามแบบของประเทศผู้ผลิต
  อันถือเป็นข้อได้เปรียบของบริษัท ถึงแม้ว่าในปี 2550
  ยอดขายเครื่องบันทึกเวลาของบริษัทมีอัตราการเติบโตลดลงก็ตาม
  บริษัทยังคงนำเข้าสินค้ารุ่นใหม่เข้ามาเพื่อตอบสนองความต้องการของลูกค้าและเป็นทางเลือกให้กับลูกค้า
  เพื่อชดเชยมูลค่าทางการตลาดที่หายไป ซึ่งได้แก่สินค้าประเภท Access Control
  ที่มีทั้งระบบใช้บัตรและระบบสแกนลายนิ้วมือในการบันทึกเวลาและการผ่านเข้า-ออกสถานที่
  แต่ก็ยังได้รับผลกระทบจากสินค้าประเภทเดียวกันที่ผู้ค้ารายอื่นนำเข้ามาจากประเทศจีนและไต้หวันซึ่งมีราคาที่ต่ำกว่าสินค้าของบริษัท

  ธุรกิจจำหน่ายและติดตั้งอุปกรณ์ระบบควบคุมที่จอดรถ ในปี 2550
  โดยภาพรวมนับว่ายังคงมีการแข่งขันอย่างต่อเนื่องทั้งทางด้านราคา ศักยภาพของระบบและอุปกรณ์
  และความคงทน
  โดยสร้างความเป็นอัจฉริยะของระบบให้สามารถครอบคลุมถึงระบบอื่นๆที่เกี่ยวเนื่องมากขึ้น เช่น
  การนำระบบกล้องวงจรปิด CCTV
  เข้ามาช่วยในการตรวจสอบการกระทำผิดในทรัพย์สินและการตรวจสอบวัตถุต้องสงสัย
  หรือเพิ่มความสะดวกในการตรวจ สอบการเข้า-ออก และบันทึกข้อมูลได้และง่ายต่อการตรวจสอบ

การจัดหาผลิตภัณฑ์

  บริษัทเน้นการจำหน่ายสินค้าภายใต้ตราผลิตภัณฑ์ AMANO ที่นำเข้าจาก AMANO TIME & AIR
  SINGAPORE PTE LTD โดยมีบริษัท ฟอร์เวิร์ด ซิสเต็ม จำกัด
  ได้รับการแต่งตั้งเป็นผู้แทนจำหน่ายแต่เพียงผู้เดียวในประเทศไทย
  นอกจากนี้บริษัทยังมีการพัฒนาสินค้าเพิ่มขึ้น เพื่อให้เหมาะกับการใช้งานในประเทศไทย
  และยังมีนโยบายจัดหาผลิตภัณฑ์ที่มีเทคโนโลยีใหม่ๆที่จะสามารถตอบสนองความต้องการ
  และเป็นทางเลือกให้กับผู้บริโภคทุกระดับ โดยในปี 2550
  บริษัทมีการออกจำหน่ายผลิตภัณฑ์ใหม่เช่น

-   อุปกรณ์ระบบควบคุมที่จอดรถ AMANO ที่ใช้ระบบคอมพิวเตอร์ (PC Based)
    เป็นตัวประมวลผลและสั่งงานโดยใช้เทคโนโลยี RFID (Smart Card)
    ที่นิยมใช้แพร่หลายและมีแนวโน้มเติบโตอย่างต่อเนื่อง
    โดยในปีนี้มีการพัฒนาโปรแกรมใหม่เพิ่มขึ้นจากเดิม

-   ระบบการจัดเก็บรายได้ และบริหารที่จอดรถอย่างมีประสิทธิภาพ ถูกต้อง รวดเร็ว
    ตรวจสอบได้ AMANO Parking PC Based System
    เป็นเทคโนโลยีที่ล้ำหน้าและมีประสิทธิภาพ ใช้งานง่าย

  คุณสมบัติ - รองรับบัตรจอดรถได้หลายรูปแบบ เช่น Predefine Barcode,

  Barcode (Running) HID, Proximity, Smart Card

-   ระบบนี้สามารถรองรับกล้องได้ 2 ตัว/ช่องทาง เพื่อนำภาพทางเข้ามาเปรียบ
    เทียบที่ช่องทางออก

-   บันทึกข้อมูลการเข้า-ออก ของรถแต่ละคัน

-   สามารถควบคุมระยะเวลาการเข้า-ออก ของผู้จอดประจำ

-   รองรับการประทับตราส่วนลดร้านค้า

-   สามารถตรวจสอบข้อมูลการเข้า-ออก พร้อมรายงาน

-   อุปกรณ์ระบบควบคุมอาคารสูงและระบบที่จอดรถในอาคารสูง ได้แก่ AMANO AXP 400 (One
    Smart Touch) ระบบนี้สามารถตอบสนองความต้องการของกลุ่มลูกค้า อาคารสำนักงาน
    โรงแรม อพาร์ทเมนต์ คอนโดมิเนียม และอาคารที่พักอาศัยที่ต้องการความทันสมัย
    การรักษาความปลอดภัย และเพิ่มประสิทธิภาพในการบริหารจัดการพื้นที่
    ระบบนี้เป็นเทคโนโลยีที่ล้ำหน้าและมีประสิทธิภาพ สามารถควบคุมการเข้าออกอาคารสถานที่
    ลิฟท์โดยสารและลานจอดรถ โดยใช้บัตรสมาร์ทการ์ดเพียงใบเดียว (One Smart Card)
    อีกทั้งการทำงานที่สมบูรณ์แบบ เพื่อให้ระบบจัดการใช้งานได้อย่างมีประสิทธิภาพ
    ตลอดจนง่ายต่อการตรวจสอบและการจัดทำรายงานสรุปต่างๆ

  ผลกระทบต่อสิ่งแวดล้อม

  เนื่องจากสินค้าส่วนใหญ่ของบริษัท
  เป็นการนำเข้าสินค้าสำเร็จรูปที่ผลิตภายใต้มาตรฐานการควบคุมผลกระทบต่อสิ่งแวดล้อมของประเทศผู้ผลิตอยู่แล้ว
  เช่น ญี่ปุ่น สหรัฐอเมริกา อิตาลี และกว่าร้อยละ 70% ของชิ้นส่วนที่ประกอบในตัวสินค้า
  สามารถนำกลับไปผลิตใช้ใหม่ได้